和郡守劉巨濟重開石門洞
作者：朱筠
朝代：宋

paragraphs: 謝公箕潁流，特擬耽幽棲。
蠟屐得洞天，雙鶴頫清溪。
擬追玄圃遊，對此爲階基。
披榛剪蘿蔦，宿霧暝欲迷。
方當誇高標，焉能分徑蹊。
鬼物諒奪氣，幽禽亦驚啼。
卓哉曠世懷，心與境不携。
俯視囂塵中，榮枯猶稗夷。
孰知東海偏，秦鞭預排驅。
付與破荒手，從此凌丹梯。